CELEX: 31986R0235
Language: el
Date: 1986-01-31 00:00:00
Title: Κανονισμός (ΕΟΚ) αριθ. 235/86 της Επιτροπής της 31ης Ιανουαρίου 1986 για την επιβολή κοινοτικής επίβλεψης στις εισαγωγές μαγνητοσκοπίων καταγωγής Νότιας Κορέας

Avis juridique important

|

31986R0235

Κανονισμός (ΕΟΚ) αριθ. 235/86 της Επιτροπής της 31ης Ιανουαρίου 1986 για την επιβολή κοινοτικής επίβλεψης στις εισαγωγές μαγνητοσκοπίων καταγωγής Νότιας Κορέας  

Επίσημη Εφημερίδα αριθ. L 029 της 04/02/1986 σ. 0012 - 0012

***** ΚΑΝΟΝΙΣΜΟΣ (ΕΟΚ) αριθ. 235/86 ΤΗΣ ΕΠΙΤΡΟΠΗΣ  της 31ης Ιανουαρίου 1986  για την επιβολή κοινοτικής επίβλεψης στις εισαγωγές μαγνητοσκοπίων καταγωγής Νότιας Κορέας  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 288/82 του Συμβουλίου της 5ης Φεβρουαρίου 1982 για το κοινό καθεστώς εισαγωγών (1), και ιδίως το άρθρο 10,  Μετά από διαβουλεύσεις στο πλαίσιο της επιτροπής που προβλέπονται στον εν λόγω κανονισμό,  Εκτιμώντας:  ότι, σύμφωνα με τα διαθέσιμα στοιχεία, οι εισαγωγές μαγνητοσκοπίων που υπάγονται στη διάκριση 92.11 Β του κοινού δασμολογίου και αντιστοιχούν στους κώδικες NIMEXE 92.11-91, 99, καταγωγής Νότιας Κορέας, βρίσκονται σε επίπεδο σχετικά υψηλό κατά το 1986 και αντιπροσωπεύουν ένα σημαντικό τμήμα της κοινοτικής αγοράς·  ότι οι πρώτες εισαγωγές πραγματοποιήθηκαν με τιμές αρκετά χαμηλότερες από εκείνες που ισχύουν στην κοινοτική αγορά·  ότι, αν προστεθούν στις εισαγωγές καταγωγής Ιαπωνίας που έχουν ήδη υποβληθεί σε κοινοτική επίβλεψη (2), οι εν λόγω εισαγωγές έχουν πτωτική συνέπεια στο επίπεδο των τιμών και στα οικονομικά αποτελέσματα της κοινοτικής βιομηχανίας και, ως εκ τούτου, απειλούν να προκαλέσουν ζημία στους κοινοτικούς παραγωγούς παρόμοιων και ανταγωνιστικών προϊόντων·  ότι, υπό τις συνθήκες αυτές, η επιβολή κοινοτικής επίβλεψης στις εισαγωγές αυτές είναι προς το συμφέρον της Κοινότητας,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Οι εισαγωγές στην Κοινότητα μαγνητοσκοπίων που αντιστοιχούν στη διάκριση 92.11 Β του κοινού δασμολογίου και στους κώδικες NIMEXE 92.11-91, 99, καταγωγής Νότιας Κορέας, υποβάλλονται σε κοινοτική αναδρομική επίβλεψη, σύμφωνα με τον τρόπο που προβλέπεται στα άρθρα 10 και 14 του κανονισμού (ΕΟΚ) αριθ. 288/82, καθώς και στον παρόντα κανονισμό.  Άρθρο 2  Το παράρτημα ΙΙ του κανονισμού (ΕΟΚ) αριθ. 288/82 συμπληρώνεται με το κοινό δασμολόγιο και τους κώδικες NIMEXE των προϊόντων που αναφέρονται στο άρθρο 1 και ακολουθούνται από το σημείο (+) στη στήλη «EUR».  'Αρθρο 3  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Ιανουαρίου 1986.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 31 Ιανουαρίου 1986.  Για την Επιτροπή  Willy DE CLERCQ  Μέλος της Επιτροπής  (1) ΕΕ αριθ. L 35 της 9. 2. 1982, σ. 1.  (2) ΕΕ αριθ. L 330 της 18. 12. 1984, σ. 8.